Source: https://zakonnik-prace.dashofer.sk/onb/33/komentar-k-zp-152-stravovanie-zamestnancov-uniqueidmRRWSbk196FPkyDafLfWAC8laH3xR2ze1z1yT4xNGtnsm7_WBEGNig/?uri_view_type=5
Timestamp: 2020-05-28 16:05:16+00:00

Document:
Komentár k ZP § 152 Stravovanie zamestnancov | Nový Zákonník práce v praxi
8.2 § 153- § 155 Vzdelávanie zamestnancov
Hore8.2.1 Komentár k ZP § 152 Stravovanie zamestnancov
K § 152: [Stravovanie zamestnancov]
§ 152 stanovuje podmienky pre zabezpečenie stravovania zamestnancov. Ods. 1 odpovedá na otázku, komu ho má zamestnávateľ zabezpečiť. Ods. 2 odpovedá na otázku, ako ho má zabezpečiť. Ods. 3 a 4 sa týka výšky príspevku zamestnávateľa, ods. 5 poplatku za sprostredkovanie, ods. 6 a 7 finančného príspevku namiesto stravy alebo stravných lístkov za vymedzených podmienok. V ods. 8 sa umožňuje rozšíriť okruh osôb (zamestnanci pracujúci na jednu z dohôd o prácach vykonávaných mimo pracovného pomeru, bývalí zamestnanci), ktorým sa poskytne stravovanie alebo upraviť podmienky stravovania napr. pri prekážkach v práci a dovolenke.
Zabezpečenie stravovanie dočasne pridelených zamestnancov
Od 1.3.2015 sa rieši otázka stravovania dočasne pridelených zamestnancov. V princípe podľa § 6môže agentúra dočasného zamestnávania/zamestnávateľ počas dočasného pridelenia poskytnúť zamestnancovi cestovné náhrady ako pri pracovnej ceste /t.j. vrátane stravného/. Ak sa stravné neposkytuje, zamestnanec spadá pod režim § 152, a podľa ods. 1 platí, že zamestnávateľ je povinný zabezpečovať zamestnancom vo všetkých zmenách stravovanie zodpovedajúce zásadám správnej výživy priamo na pracoviskách alebo v ich blízkosti; túto povinnosť má aj zamestnávateľ alebo agentúra dočasného zamestnávania voči dočasne pridelenému zamestnancovi.
V tomto prípade agentúra dočasného zamestnávania/zamestnávateľ si môže tiež vybrať z troch možností ako zabezpečí stravovanie:
Zamestnávateľ zabezpečuje stravovanie
najmä poskytovaním jedného teplého hlavného jedla vrátane vhodného nápoja zamestnancovi v priebehu pracovnej zmeny vo vlastnom stravovacom zariadení,
v stravovacom zariadení iného zamestnávateľa /pozn. sem spadá aj užívateľský zamestnávateľ/ alebo
zabezpečí stravovanie pre svojich zamestnancov prostredníctvom právnickej osoby alebo fyzickej osoby, ktorá má oprávnenie sprostredkovať stravovacie služby, ak ich sprostredkuje u právnickej osoby alebo fyzickej osoby, ktorá má oprávnenie poskytovať stravovacie služby.
Zároveň zamestnávateľ/agentúra dočasného zamestnávania prispieva zamestnancom v zmysle § 152 na stravovanie.
V prípade zákonom vymenovaných situácií (viď. § 152 ods. 6 a 7) môže poskytnúť aj finančný príspevok na stravovanie.
Ak by však nastala situácia, že zamestnanec je počas dočasného pridelenia vyslaný na pracovnú cestu užívateľským zamestnávateľom, je potrebné posúdiť, či mu vzniká nárok podľa zákona o cestovných náhradách /platí užívateľský zamestnávateľ/ alebo podľa Zákonníka práce /platí agentúra dočasného zamestnávania/.
Príspevok zamestnávateľa - maximum a minimum
Podľa § 152 ods. 3 zamestnávateľ prispieva na stravovanie podľa (§ 152) odseku 2 v sume najmenej 55 % ceny jedla, najviac však na každé jedlo do sumy 55 % stravného poskytovaného pri pracovnej ceste v trvaní 5 až 12 hodín podľa osobitného predpisu. Okrem toho zamestnávateľ poskytuje príspevok podľa osobitného predpisu.
Podľa § 152 ods. 4 pri zabezpečovaní stravovania zamestnancov prostredníctvom právnickej osoby alebo fyzickej osoby, ktorá má oprávnenie sprostredkovať stravovacie služby, sa cenou jedla rozumie hodnota stravovacej poukážky. Hodnota stravovacej poukážky musí predstavovať najmenej 75 % stravného poskytovaného pri pracovnej ceste v trvaní 5 až 12 hodín podľa osobitného predpisu. (Osobitným predpisom je Opatrenie Ministerstva práce, sociálnych vecí a rodiny Slovenskej republiky č. 248/2014 Z. z. o sumách stravného).
Od 1. júna 2018 na základe opatrenia Ministerstvo práce, sociálnych vecí a rodiny Slovenskej republiky č. 48/2018 Z. z. o sumách stravného sú sumy stravného pre časové pásma:
Minimálna hodnota stravného lístka
Minimálna hodnota stravného lístka je 3,60 euro (75 % z 4,80eur). Cenou jedla je pri stravnom lístku hodnota poukážky (stravného lístku).
Príspevok zamestnávateľa na cenu jedla
Zamestnávateľ v zmysle § 152 ods. 3 Zákonníka práce prispieva najmenej 55 % ceny jedla (cenou jedla je hodnota poukážky, t. j. najmenej 55 % z 3,60 eur – 1,98 eura), najviac však na každé jedlo do sumy 55 % stravného poskytovaného pri pracovnej ceste v trvaní 5 až 12 hodín podľa osobitného predpisu (t. j. najviac…

References: § 152
 § 153
 § 155
 § 152
 § 152

§ 152
 § 6
 § 152
 § 152
 § 152
 § 152
 § 152
 § 152